CELEX: 32017R1439
Language: fi
Date: 2017-08-08 00:00:00
Title: Komission täytäntöönpanoasetus (EU) 2017/1439, annettu 8 päivänä elokuuta 2017, lopullisen polkumyyntitullin käyttöön ottamisesta tiettyjen Valko-Venäjän tasavallasta peräisin olevien betonin raudoitukseen tarkoitettujen tankojen tuonnissa ja kyseisessä tuonnissa käyttöön otetun väliaikaisen tullin lopullisesta kantamisesta annetun täytäntöönpanoasetuksen (EU) 2017/1019 muuttamisesta

9.8.2017   
            
            
               FI
            
            
               Euroopan unionin virallinen lehti
            
            
               L 206/1
            
         KOMISSION TÄYTÄNTÖÖNPANOASETUS (EU) 2017/1439,
   annettu 8 päivänä elokuuta 2017,
   lopullisen polkumyyntitullin käyttöön ottamisesta tiettyjen Valko-Venäjän tasavallasta peräisin olevien betonin raudoitukseen tarkoitettujen tankojen tuonnissa ja kyseisessä tuonnissa käyttöön otetun väliaikaisen tullin lopullisesta kantamisesta annetun täytäntöönpanoasetuksen (EU) 2017/1019 muuttamisesta
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon polkumyynnillä muista kuin Euroopan unionin jäsenvaltioista tapahtuvalta tuonnilta suojautumisesta 8 päivänä kesäkuuta 2016 annetun Euroopan parlamentin ja neuvoston asetuksen (EU) 2016/1036 (1), jäljempänä ’perusasetus’, ja erityisesti sen 9 artiklan 4 kohdan,
   sekä katsoo seuraavaa:
   
               (1)
            
            
               Euroopan komissio, jäljempänä ’komissio’, otti 20 päivänä joulukuuta 2016 täytäntöönpanoasetuksella (EU) 2016/2303 (2), jäljempänä ’väliaikaista tullia koskeva asetus’, käyttöön väliaikaisen polkumyyntitullin tiettyjen Valko-Venäjän tasavallasta, jäljempänä ’Valko-Venäjä’, peräisin olevien betonin raudoitukseen tarkoitettujen tankojen tuonnissa.
            
         
               (2)
            
            
               Väliaikaisen polkumyyntitullin kohteena oleva tuote määriteltiin seuraavasti: ”tietyt Valko-Venäjältä peräisin olevat betonin raudoitukseen tarkoitetut tangot, rautaa tai seostamatonta terästä, ei enempää valmistetut kuin taotut, kuumavalssatut, kuumavedetyt tai kuumapursotetut, kuitenkin myös tangot, joita on valssauksen jälkeen kierretty, joissa on valssauksessa syntyneitä syvennyksiä, harjoja, uria tai muita muotopoikkeamia ja jotka luokitellaan tällä hetkellä CN-koodeihin ex 7214 10 00, ex 7214 20 00, ex 7214 30 00, ex 7214 91 10, ex 7214 91 90, ex 7214 99 10, ex 7214 99 71, ex 7214 99 79 ja ex 7214 99 95. Tarkasteltavana eivät ole väsymiskestävyydeltään hyvät raudasta tai teräksestä valmistetut betonin raudoituksessa käytettävät tangot”.
            
         
               (3)
            
            
               Vapaasti unionin rajalla tullaamattomana -nettohintaan sovellettava väliaikainen polkumyyntitulli vahvistettiin tasolle 12,5 prosenttia.
            
         
               (4)
            
            
               Tämän jälkeen komissio otti 17 päivänä kesäkuuta 2017 täytäntöönpanoasetuksella (EU) 2017/1019 (3), jäljempänä ’lopullista tullia koskeva asetus’, käyttöön lopullisen polkumyyntitullin tiettyjen Valko-Venäjältä peräisin olevien betonin raudoitukseen tarkoitettujen tankojen tuonnissa.
            
         
               (5)
            
            
               Lopullisen polkumyyntitullin kohteena oleva tuote määriteltiin seuraavasti: ”tietyt Valko-Venäjältä peräisin olevat betonin raudoitukseen tarkoitetut tangot, rautaa tai seostamatonta terästä, ei enempää valmistetut kuin taotut, kuumavalssatut, kuumavedetyt tai kuumapursotetut, valssauksen jälkeen kierretyt tai kiertämättömät, joissa on valssauksessa syntyneitä syvennyksiä, harjoja, uria tai muita muotopoikkeamia ja jotka luokitellaan tällä hetkellä CN-koodeihin ex 7214 10 00, ex 7214 20 00, ex 7214 30 00, ex 7214 91 10, ex 7214 91 90, ex 7214 99 10 ja ex 7214 99 95. Väsymiskestävyydeltään hyvät betonin raudoituksessa käytettävät tangot raudasta tai teräksestä sekä muut pitkät tuotteet, kuten pyöreät tangot, eivät kuulu tarkasteltavana olevaan tuotteeseen”.
            
         
               (6)
            
            
               Vapaasti unionin rajalla tullaamattomana -nettohintaan sovellettava lopullinen polkumyyntitulli vahvistettiin tasolle 10,6 prosenttia.
            
         
               (7)
            
            
               Lopullista tullia koskevan asetuksen 2 artiklassa säädettiin siitä, että väliaikaista tullia koskevalla asetuksella (EU) käyttöön otetun väliaikaisen polkumyyntitullin vakuutena olevat määrät kannetaan lopullisesti. Kyseisessä asetuksessa ei kuitenkaan nimenomaisesti säädetty lopullisen polkumyyntitullin ylittävien ja polkumyyntitoimenpiteiden kohteena olevan tuotteen määritelmään kuulumattomien vakuutena olevien määrien vapauttamisesta, mikä olisi ollut aiheellista perusasetuksen 10 artiklan 3 kohdan perusteella.
            
         
               (8)
            
            
               Täytäntöönpanoasetuksen (EU) 2017/1019 2 artikla olisi sen vuoksi oikaistava.
            
         
               (9)
            
            
               Oikaistua säännöstä olisi sovellettava täytäntöönpanoasetuksen (EU) 2017/1019 voimaantulopäivästä,
            
         
               (10)
            
            
               Tässä asetuksessa säädetty muutos on asetuksen (EU) 2016/1036 15 artiklan 1 kohdalla perustetun komitean lausunnon mukainen,
            
         ON HYVÄKSYNYT TÄMÄN ASETUKSEN:
   1 artikla
   Oikaistaan täytäntöönpanoasetuksen (EU) 2017/1019 2 artikla seuraavasti:
   
      ”Kannetaan lopullisesti täytäntöönpanoasetuksella (EU) 2016/2303 käyttöön otetun väliaikaisen polkumyyntitullin vakuutena olevat määrät. Lopullisen polkumyyntitullin ylittävät ja polkumyyntitoimenpiteitä koskevan tuotemääritelmän ulkopuolelle jääviä tuotteita koskevat vakuutena olevat määrät vapautetaan.”
   
   2 artikla
   Tämä asetus tulee voimaan seuraavana päivänä sen jälkeen, kun se on julkaistu Euroopan unionin virallisessa lehdessä.
   Sen 1 artiklaa sovelletaan kuitenkin 18 päivästä kesäkuuta 2017.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 8 päivänä elokuuta 2017.
      
         
            Komission puolesta
         
         
            Puheenjohtaja
         
         Jean-Claude JUNCKER
      
   
   
      (1)  EUVL L 176, 30.6.2016, s. 21.
   
      (2)  Komission täytäntöönpanoasetus (EU) 2016/2303, annettu 19 päivänä joulukuuta 2016, väliaikaisen polkumyyntitullin käyttöön ottamisesta tiettyjen Valko-Venäjän tasavallasta peräisin olevien betonin raudoitukseen tarkoitettujen tankojen tuonnissa (EUVL L 345, 20.12.2016, s. 4).
   
      (3)  Komission täytäntöönpanoasetus (EU) 2017/1019, annettu 16 päivänä kesäkuuta 2017, lopullisen polkumyyntitullin käyttöön ottamisesta tiettyjen Valko-Venäjän tasavallasta peräisin olevien betonin raudoitukseen tarkoitettujen tankojen tuonnissa ja kyseisessä tuonnissa käyttöön otetun väliaikaisen tullin lopullisesta kantamisesta (EUVL L 155, 17.6.2017, s. 6).